Z múdrosti otcov

Máj

2023

Ukážka z elektronickej knihy

Zostavil: Miron Keruľ-Kmec

Z múdrosti otcov - máj

Jazyková korektúra:

Jana Keruľ-Kmecová

Návrh obálky a grafická úprava:

Štefan Keruľ-Kmec ml.

ISBN 978-80-8233-166-3

Vytvorenie elektronickej verzie Dibuk, s. r. o., 2023

Úvod

Svätý učitelia duchovného života nám nezakrývajú, že cesta k spáse je jednoduchá. Každému ponúkajú tú istú mapu k cieľu, tie isté prostriedky duchovného života, nech už ide o kňazov a mníchov alebo o ľudí zo sveta. Evanjelium je to isté pre každého človeka a jeho prikázania sú záväzné pre každého.

Svätí otcovia nám ponúkajú praktickú skúsenosť, ako žiť život s Kristom, aby nám uľahčili náš duchovný zápas. Som presvedčený, že Cirkev musí sprostredkovať túto ich duchovnú múdrosť kresťanom súčasnej doby. Mnohí ju s radosťou príjmu. Mnohí ju môžu síce odmietnuť, ale môžu sa k nej vrátiť v čase, keď iné cesty sa ukážu ako slepé uličky.

1. máj

POKÁNIE VEDIE K ŽIVOTU

Milosťou naplnený kresťanský život sa má začať v krste. Ale tých, ktorí si uchovali túto milosť, je málo; väčšina kresťanov ju stratila. Vidíme niektorých, ktorí sú viac alebo menej nemravní, pretože mali biedne začiatky, ktorým dovolili, aby sa rozvinuli a zakorenili. Iní azda mali dobré začiatky, ale počas skorých rokov ich mladosti, či už cez osobnú náklonnosť alebo cez pokušenia druhých, zabudli na tieto začiatky a nadobudli zlé zvyky. Takí ľudia už nevedú skutočný kresťanský život.

Ak si zhrešil, vyznaj svoj hriech a rob pokánie. Boh ti odpustí tvoj hriech a znovu ti dá nové srdce a nového ducha (porovnaj Ez 36, 26). Nie je inej cesty. Buď nehreš alebo rob pokánie. Súdiac po množstve tých, ktorí odpadli od krstu, človek by mohol povedať, že pokánie sa pre nás stalo jediným zdrojom skutočného kresťanského života.

Sv. Teofan Zatvornik

Uvažuj pred Božou tvárou...

Vnímam nutnosť pokánia?

Obnovujem si často krstné sľuby?

2. máj

Múdrosť v postení

Nedá sa ľahko stanoviť jediné pravidlo, ako by sme sa mali postiť, pretože nie každý má rovnakú silu; ani to nie je ako ostatné čnosti, získané len vytrvalosťou mysle. A preto, pretože to nezávisí len od duševnej pevnosti, ale súvisí aj s možnosťami tela, dostal som o tom toto vysvetlenie, ktoré mi bolo odovzdané.

Čas, spôsob a druh občerstvenia je úmerný rozdielu v stave tela, veku a pohlaví: ale pre každého platí jedno a to isté pravidlo zdržanlivosti, pokiaľ ide o zdržanlivosť mysle a čnosť ducha. Nie je totiž možné, aby si každý predĺžil pôst o týždeň alebo odložil osvieženie počas dvoj až trojdňovej abstinencie. Aj mnohí ľudia, ktorí sú vyčerpaní chorobami a najmä starobou, nevydržia pôst ani do západu slnka bez utrpenia. Jeden muž sa necíti uspokojený s dvoma kilami; pre iného je jedlo jednej libry alebo šiestich uncí príliš veľa.

Ale v prípade všetkých týchto vecí je jeden cieľ a predmet zdržanlivosti: aby nikto nebol preťažený obžerstvom nad mieru svojej chuti. Lebo nielen kvalita, ale aj množstvo prijatého jedla otupuje bystrosť mysle a keď je duša i telo presýtená, podnecuje škodlivé a ohnivé podnety k neresti.

Sv. Ján Kassián

Uvažuj pred Božou tvárou...

Stanovil som si správne pravidlo pre pôst?

Chránim sa obžerstva vo všetkých formách.

Koniec ukážky